b"\n_START_ARTICLE_\nFrank Mlakar\n_START_SECTION_\n\xc5\xbdivljenjepis\n_START_PARAGRAPH_\nMlakar se je rodil slovenskim star\xc5\xa1em v ZDA. Na clevelandski univerzi Case Westeren Reserve je \xc5\xa1tudiral dramaturgijo; nato bil v New Yorku osebni tajnik L. Adami\xc4\x8da ter od leta 1940 do 1942 pomo\xc4\x8dnik urednika pri biltenu Common Ground. Od 1942 do 1946 je bil ameri\xc5\xa1ki vojak v Franciji. Leta 1953 se je preselil v Avstralijo, spremenil priimek v Malakar ter se ukvarjal z dramatiko in filmom.\n_START_SECTION_\nLiterarno delo\n_START_PARAGRAPH_\nMlakar je \xc5\xbee v \xc5\xa1tudentskih letih dopisoval v clevlandsko Enakopravnost in druge ameri\xc5\xa1ke liste. Sodelval je pri knjigah Anthology of Magazine Verse in O'Brien's Best Short Stories of 1942, v katerih je iz\xc5\xa1la tudi njegova ve\xc4\x8dkrat ponatisnjena novela My Uncle Polde. V romanu He, the Fater (New York, 1959) je psiholo\xc5\xa1ko raz\xc4\x8dlenil usodo slovenskega izseljenca, ki v Ameriki i\xc5\xa1\xc4\x8de uteho zaradi storjenega zlo\xc4\x8dina."